স্টাফ রিপোর্টার ॥ আজ রোববার বাল্যবিয়েমুক্ত ঘোষণা করা হবে হবিগঞ্জ জেলাকে। এ উপলক্ষে জেলা প্রশাসনের উদ্যোগে বর্ণাঢ্য র‌্যালী ও আলোচনা সভার আয়োজন করা হয়েছে। এ অনুষ্ঠানকে সফল করতে সব প্রস্তুতি নিয়েছে জেলা প্রশাসন। ইতোমধ্যে সকল প্রস্তুতি সম্পন্ন করা হয়েছে বলে জানা গেছে। গত কয়েকদিন ধরেই এ অনুষ্ঠানকে ঘিরে জেলা প্রশাসনের সব কর্মকর্তা-কর্মচারীরা নিরলসভাবে কাজ করে যাচ্ছেন। আজ সকাল সাড়ে ৯টায় নিমতলা প্রাঙ্গণ থেকে বর্ণাঢ্য র‌্যালী বের করা হবে। পরে নিমতলা প্রাঙ্গণে আলোচনা সভা অনুষ্ঠিত হবে। সভা থেকেই হবিগঞ্জ জেলাকে বাল্য বিবাহমুক্ত ঘোষণা দেয়া হবে। অনুষ্টানে প্রধান অতিথি হিসেবে উপস্থিত থাকবেন সিলেট বিভাগীয় কমিশনার জামাল উদ্দীন আহমেদ।